Na temelju Zakona o financijskom poslovanju i računovodstvu neprofitnih organizacija (Nar.nov. br. 121/14) i Pravilnika o sustavu financijskog upravljanja i kontrola te izradi i izvršavanju financijskih planova neprofitnih organizacija (nar.nov. br. 119/15), Skupština Sportske zajednice Grada Poreča

donosi

Odluku o načinu provođenja preraspodjela financijskog plana i uvjetima za izmjene i dopune financijskog plana

Članak 1.

1. Preraspodjela sredstava na stavkama usvojenog financijskog plana provodi se na način da se određene stavke rashoda smanjuju, dok se druge povećavanju u istom iznosu.
2. Preraspodjela sa stavke rashoda financijskog plana koja se smanjuje može se izvršiti najviše do 50 % na razini skupina iz računskog plana.
3. Preraspodjela izvršava zakonski zastupnik na prijedlog osobe zadužene za financijsko poslovanje neprofitne organizacije.

Članak 2.

1. Izmjene dopune financijskog plana obvezno se provode u slučaju značajnih odstupanja nastalih prihoda i rashoda u odnosu na planirane.
2. Pod značajnim odstupanjima smatra se:
3. ako je potrebna preraspodjela sredstava u iznosu većem od 50 %
4. ako realizirani prihodi na razini godine odstupaju više od 50 % planiranih
5. ako realizirani troškovi na razini godine odstupaju više od 50 % planiranih troškova

Članak 3.

Ova Odluka stupa na snagu 1. Siječnja 2018. g. i vrijedi do opoziva.

U Poreču, 20. prsinca2017. godine

Predsjednik Skupštine